Πετρ Γίρατσεκ

Ο Πετρ Γίρατσεκ (τσεχ. Petr Jiráček γεννήθηκε 2 Μαρτίου 1986)  είναι Τσέχος  ποδοσφαιριστής που αγωνίζεται ως μέσος. Στο παρελθόν έχει αγωνιστεί με την εθνική Τσεχίας.

Καριέρα

Ομαδική καριέρα 

Αφού άρχισε στην ΦΚ Μπάνικ Σόκολοβ, στην οποία έφθασε όταν ήταν 10 ετών, ο Γίρατσεκ πέρασε δύο επαγγελματικές χρονιές εκεί πριν μεταγραφεί στην ΦΚ Βικτόρια Πλζεν. Με την Βικτόρια, ο Γίρατσεκ συμμετείχε σε 100 αναμετρήσεις του πρωταθλήματος Τσεχίας και ήταν από τους πιο σημαντικούς παίκτες της χρονιάς 2010-11, όταν η Βικτόρια κατέκτησε το πρωτάθλημα. Στο Τσάμπιονς Λιγκ 2011-12, η τσέχικη ομάδα τερμάτισε τρίτη, μετά τις Μπαρτσελόνα και Μίλαν - ο Γίρατσεκ συμμετείχε σε 5 από τους 6 αγώνες της διοργάνωσης. Επίσης, ο Γίρατσεκ κατέκτησε το Κύπελλο ποδοσφαίρου Τσεχίας 2009-10 και το Σούπερ Καπ Τσεχίας 2011.

Τον Δεκέμβριο του 2011, ο Γίρατσεκ υπέγραψε συμβόλαιο 4,5 ετών με την ΦφΛ Βόλφσμπουργκ. Ο Γίρατσεκ εντυπωσίασε αμέσως και πέτυχε το πρώτο του τέρμα στον αγώνα απέναντι στην ΣΚ Φρέιμπουργκ, ο οποίος έληξε με σκορ 3:2 υπέρ της Βόλφσμπουργκ. Στα τέλη του Φεβρουαρίου δέχθηκε τραύμα, κάτι που δεν του επέτρεψε να παίξει σε πολλούς αγώνες στο υπόλοιπο της χρονιάς.

Διεθνής καριέρα 

Τον Σεπτέμβριο του 2011, ο Γίρατσεκ έκανε το ντεμπούτο του για την εθνική Τσεχίας στον αγώνα απέναντι στην εθνική Σκωτίας και γρήγορα έγινε βασικός παίκτης της εθνικής. Ο Γίρατσεκ πέτυχε το πρώτο του τέρμα για την εθνική Τσεχίας στον αγώνα με την εθνική Μαυροβουνίου, στα προκριματικά του Euro 2012, ενώ στην τελική φάση πέτυχε δύο τέρματα (απέναντι στις εθνικές Ελλάδος και Πολωνίας).

Στατιστική

Τίτλοι 

Βικτόρια Πλζεν
 Κύπελλο ποδοσφαίρου Τσεχίας: 2009-10
 Πρωτάθλημα ποδοσφαίρου Τσεχίας: 2010-11

Παραπομπές

Εξωτερικοί σύνδεσμοι 

 Σελίδα του παίκτη στην επίσημη ιστοσελίδα της Βικτόρια Πλζεν

Τσέχοι ποδοσφαιριστές
Μέσοι ποδοσφαιριστές
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Μπούντεσλιγκα
Ποδοσφαιριστές Εθνικής Τσεχίας
Ποδοσφαιριστές ΦΚ Βικτόρια Πλζεν
Ποδοσφαιριστές ΦφΛ Βόλφσμπουργκ
Ποδοσφαιριστές Αμβούργο ΣΦ
Ποδοσφαιριστές ΦΚ Μπάνικ Σόκολοβ
Ποδοσφαιριστές Σπάρτα Πράγας
Ποδοσφαιριστές ΦΚ Γιάμπλονετς
Ποδοσφαιριστές ΦΚ Φάσταβ Ζλιν